|  |
| --- |
|  **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO****Gradonačelnik** |
| **KLASA: 024-01/25-01/335** |  |
| **URBROJ: 2163-6-09/01-25-2**  |  |
| **Poreč-Parenzo, 9. rujna 2025.**  |  |

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 02/13, 10/18, 2/21 i 12/24), na prijedlog Upravnog odjela za društvene djelatnosti KLASA: 601-02/25-01/46 URBROJ: 2163-06-21/05-25-1 od 9. rujna 2025. godine, Gradonačelnik Grada Poreča-Parenzo donio je sljedeći

**ZAKLJUČAK**

1. Utvrđuje se prijedlog Odluke o darovanju namještaja i opreme Dječjem vrtiću „Poreč – Parenzo“ te se upućuje na donošenje Gradskom vijeću Grada Poreča – Parenzo u priloženom tekstu.
2. Sva potrebna tumačenja uz prijedlog Odluke iz točke 1. ovog Zaključka dat će Tihana Mikulčić, pročelnica Upravnog odjela za društvene djelatnosti.

 **GRADONAČELNIK**

  **Loris Peršurić**

**PRILOG:**

1. Prijedlog Odluke

2. Prijedlog Ugovora o darovanju

**DOSTAVITI:**

1. Upravni odjel za društvene djelatnosti, ovdje, KLASA:601-02/25-01/46

2. Dječji vrtić „Poreč – Parenzo“, Školska 1C, Varvari, 52440 Poreč,

3. Upravni odjel za financije, ovdje, na znanje,

4. Pismohrana, ovdje,

5. Gradsko vijeće, ovdje.

|  |
| --- |
|  **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO****Gradsko vijeće** |
| **KLASA:**  |  |
| **URBROJ :**  |  |
| **Poreč-Parenzo,**  |  |

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 41. Statuta Grada Poreča-Parenzo („Službeni glasnik Grada Poreča-Parenzo“ broj 02/13, 10/18, 2/21 i 12/24) Gradsko vijeće Grada Poreča – Parenzo je, na sjednici održanoj dana \_\_\_\_ 2025. godine, donijelo sljedeću

**ODLUKU**

**o darovanju namještaja i opreme Dječjem vrtiću „Poreč – Parenzo“**

**Članak 1 .**

Grad Poreč-Parenzo daruje Dječjem vrtiću „Poreč – Parenzo“, Školska 1C, 52440 Varvari, OIB: 06069777911, namještaj i opremu koju je nabavio tijekom 2025. godine u postupku izgradnje i opremanja zgrada novoosnovane ustanove Dječjeg vrtića „Poreč – Parenzo“.

**Članak 2.**

Ovlašćuje se Gradonačelnika Grada Poreč-Parenzo da s Dječjim vrtićem „Poreč – Parenzo“ zaključi Ugovor o darovanju, prema tekstu ugovora koji čini prilog i sastavni je dio ove Odluke.

**Članak 3.**

Popis, naziv i vrijednost darovnog namještaja i opreme opisana je računima i konto karticama iz poslovnih knjiga Grada Poreč - Parenzo koje vodi Upravni odjel za financije, zaključno sa 31. kolovoza 2025. godine.

Računi i konto kartice iz stavka 1. ovog Članka priložit će se Ugovoru o darovanju iz Članka 2. ove Odluke.

**Članak 4.**

Ova Odluka stupa na snagu osmog dana od dana objave u ,,Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Elio Štifanić**

**DOSTAVITI:**

1. Gradonačelnik, ovdje,

2. Upravni odjel za društvene djelatnosti, ovdje,

3. Upravni odjel za financije, ovdje, na znanje,

4. Dječji vrtić „Poreč – Parenzo“, Školska 1C, Varvari, 52440 Poreč,

5. Pismohrana, ovdje.

**GRAD POREČ-PARENZO, OIB 41303906494**, Poreč, Obala maršala Tita 5, zastupan po g. Lorisu Peršuriću, gradonačelniku Grada Poreča-Parenzo (u daljnjem tekstu: Darovatelj),

i

**DJEČJI VRTIĆ „POREČ - PARENZO, OIB: 06069777911**, Varvari, Školska 1C, zastupan po v.d. ravnateljici Nataši Širol Osmanović (u daljnjem tekstu: Obdarenik),

na temelju Odluke Gradskog vijeća Grada Poreča-Parenzo („Službeni glasnik Grada Poreča-Parenzo“ broj \_\_\_\_)

sklapaju sljedeći

**UGOVOR O DAROVANJU**

**Članak 1.**

Ovim se Ugovorom uređuju međusobni odnosi, prava i obveze Darovatelja i Obdarenika u izvršavanju predmeta darovanja.

**Članak 2.**

Ovim Ugovorom Darovatelj daruje, a Obdarenik prima na dar opremu i namještaj za potrebe Dječjeg vrtića „Poreč – Parenzo“ koju je Darovatelj nabavio tijekom 2025. godine u postupku izgradnje i opremanja zgrada novoosnovane ustanove Dječjeg vrtića „Poreč – Parenzo“.

Popis, naziv i vrijednost darovanog namještaja i opreme opisana je u računima i konto karticama iz poslovnih knjiga Grada Poreča-Parenzo koje vodi Upravni odjel za financije, zaključno sa 31 . kolovoza, 2025. godine.

Računi i konto kartice iz stavka 2. ovog Članka prilažu se i čine sastavni dio ovog Ugovora.

**Članak 3.**

Darovatelj izričito izjavljuje da opremu i namještaj iz prethodnog članka daruje Obdareniku bez ikakve protučinidbe.

Na temelju priloženih računa i konto kartica iz članka 2. ovog Ugovora, utvrđuje se vrijednost darovane opreme i namještaja koja iznosi: 832.086,02 EUR (slovima: osamstotridesetdvijetisućeosamdesetšesteuraidvacenta) sa PDV-om.

Obdarenik u cijelosti i sa zahvalnošću prihvaća dar.

**Članak 4.**

Odmah po zaključenju ovog Ugovora Darovatelj i Obdarenik sačinit će zapisnik o preuzimanju darovane opreme i namještaja.

**Članak 5.**

Ugovorne strane u znak suglasnosti sa odredbama ovog ugovora isti vlastoručno potpisuju.

**Članak 6.**

Ovaj ugovor izrađen je u 2 (dva) izvorna primjerka, od kojih Darovatelj zadržava 1 (jedan) original, a Obdarenik 1 (jednu) ovjerenu presliku.

KLASA: KLASA:

URBROJ: URBROJ:

Poreč-Parenzo, Poreč-Parenzo,

 DAROVATELJ OBDARENIK

GRAD POREČ-PARENZO DJEČJI VRTIĆ „POREČ – PARENZO“

 GRADONAČELNIK V.D. RAVNATELJICA

 Loris Peršurić Nataša Širol Osmanović

**Obrazloženje**

**Pravna osnova:**

Pravna osnova za donošenje predložene Odluke su Statut Grada Poreča-Parenzo („Službeni glasnik Grada Poreča-Parenzo“ broj 02/13, 10/18, 2/21 i 12/24) i Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

Člankom 41. stavkom 1. alinejom 3. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, donosi odluke i druge opće akte kojima se uređuju pitanja iz samoupravnog djelokruga Grada.

Člankom 48. stavkom 1. točkom 5. Zakona o lokalnoj i područnoj (regionalnoj) samoupravi određeno je da gradonačelnik odlučuje o otuđivanju pokretnina jedinice lokalne samouprave i drugom raspolaganju imovinom u skladu sa ovim Zakonom, statutom jedinice i posebnim propisima. Stavkom 2. istog članka određeno je da gradonačelnik može odlučivati o otuđivanju pokretnina jedinice lokalne samouprave čija vrijednost ne prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o otuđivanju pokretnine, a najviše do 1.000.000,00 kuna, te ako je isto planirano u proračunu i sukladno zakonskim propisima. Gradonačelnik Grada Poreča-Parenzo, može odlučivati o otuđivanju pokretnina čija pojedinačna vrijednost ne prelazi 130.000,00 EUR. Obzirom da se u predmetnom slučaju radi o iznosu 832.086,02, donošenje predmetne Odluke u nadležnosti je predstavničkog tijela, odnosno Gradskoga vijeća Grada Poreča-Parenzo.

**Ocjena stanja:**

Grad Poreč-Parenzo je tijekom 2025. godine, u sklopu investicije izgradnje i opremanja novoosnovane ustanove Dječjeg vrtića „Poreč – Parenzo“, nabavio opremu i namještaj potrebne za organizaciju i provođenje predškolskog odgoja i obrazovanja. Oprema i namještaj trenutno se nalaze u prostorima matičnog vrtića Varvari i područnom odjelu Nova Vas, gdje se već koriste u svakodnevnom radu s djecom u okviru redovitih aktivnosti ustanove.

S obzirom na to da je predmetna oprema i namještaj u posjedu Dječjeg vrtića „Poreč – Parenzo“ te da se koristi za obavljanje djelatnosti predškolskog odgoja, smatra se svrhovitim i opravdanim pravno regulirati prijenos vlasništva sa Grada Poreča-Parenzo kao sadašnjeg vlasnika na Dječji vrtić „Poreč – Parenzo“ kao krajnjeg korisnika. Time će se osigurati jasno vlasništvo nad predmetnom imovinom, čime se omogućuje učinkovitije upravljanje imovinom ustanove.

Ukupna vrijednost opreme i namještaja iznosi 832.086,02 EUR, čime se premašuje iznos iz članka 48. stavka 2. Zakona o lokalnoj i područnoj (regionalnoj) samoupravi, odnosno vrijednost koju gradonačelnik može samostalno otuđiti. Stoga je za provođenje predmetnog raspolaganja imovinom nužno donošenje odluke predstavničkog tijela – Gradskog vijeća Grada Poreča-Parenzo.

**Osnovna pitanja koja treba urediti Odlukom:**

Predloženom Odlukom daruje se oprema i namještaj, koji su nabavljeni za potrebe opremanja novog dječjeg vrtića „Poreč – Parenzo“, a koji su u vlasništvu Grada Poreča-Parenzo, Dječjem vrtiću „Poreč – Parenzo“. Odlukom se također određuje da će se međusobna prava i obveze između Grada Poreča-Parenzo kao darovatelja i Dječjeg vrtića „Poreč – Parenzo“ kao obdarenika urediti ugovorom o darovanju, čiji je tekst sastavni dio ove Odluke.

**Cilj donošenja Odluke:**

Cilj donošenja Odluke je urediti odnos između Grada Poreča-Parenzo i Dječjeg vrtića „Poreč – Parenzo“ vezano za korištenje opreme i namještaja, koja je u vlasništvu Grada Poreča-Parenzo, a koju koristi Dječji vrtić „Poreč- Parenzo i potrebna im je za obavljanje njihove djelatnosti.

**Sredstva potrebna za ostvarenje Odluke:**

Za realizaciju ovog Zaključka nisu potrebna posebna (dodatna) sredstva iz Proračuna Grada Poreča-Parenzo.